text: Mga mamumuo sa Mindanao, nag-antus sa ubos kaayong suhulan
text: #000001
text: Sa Mindanao, mokabat sa abereyds nga ₱357.83 hangtud ₱376.33 lamang ang minimum nga suhulan. Pinakataas na ang gakadawat nga ₱443 sa mga mamumuo sa rehiyon sa Davao. Layo kaayo kini sa abereyds nga makabuhi nga suhulan sa isla nga ₱1,315/adlaw niadtong Abril. Aron makab-ot ang makabuhi nga suhulan, kinahanglang adunay umento sa suhulan ngadto sa ₱938.67 sa tibuok isla.
text: #000004
text: Sa estadistika sa estado niadtong Enero, anaa sa Mindanao ang kapin 23% sa populasyong 15-anyos pataas o 17.82 milyon sa kinatibuk-ang 77.12 milyon sa nasud. Niini, 68.2% lamang ang langkub sa pwersa sa kusog pamuo. Sa parehong panahon, gibutang sa ubos nga abereyds nga 3.9% ang tantos sa disempleyo dinhi samtang 17.5% ang tantos sa kulang ang trabaho.
text: #000005
text: Sa usa ka pagtuon niadtong 2017, migawas nga usa sa matag lima ka mamumuo sa Mindanao ang nagapangita og dugang nga trabaho, apan kasagaran sa trabaho temporaryo o partaym. Anaa sa 90% sa kusog-pamuo ang anaa sa impormal nga sektor, mayorya sa agrikultura. Labaw nga dili industriyalisado ang ekonomiya sa isla, bisan ikumpara sa atrasadong kahimtang sa mayorya sa nasud. Niadtong 2018, anaa sa 153,369 lamang ang mga mamumuong anaa sa pagmanupaktura kung asa 50,522 pa ang kontrakwal. Kapin 364,000 usab ang ginaempleyo sa transportasyon ug storage, wholesale ug retail, ug mga negosyong adunay kalabotan sa kuryente ug gas.
text: #000006
text: Sa mga pabrika ug plantasyon sa kumpanyang Dolefil sa South Cotabato, kapinkun-kulang 7,000 lamang sa 20,000 ka mamumuo ang regular ug nagadawat og minimum sa Soccsksargen nga ₱341/adlaw. Mas ubos og 8% ang ginadawat sa mayorya nga ginaempleyo nga mga kontraktwal. Ang Dolefil ang usa sa pinakadakung eksporter sa mga produktong prutas sa tibuok kalibutan ug niadtong 2021 mikita og hangtud $6.5 bilyon.
text: #000009
text: Gawas niini, adunay dili moubos sa 37 ka economic zone sa isla. Anaa sa Davao Region ang 17 niini ug 10 ang makita sa Northern Mindanao. Niini, 12 ang agro-industrial zone, 15 ang information technology park, ug walo ang manufacturing zone. Mas sagad, ang mga mamumuo dinhi nagadawat og mas ubos sa minimum ug nag-atubang sa klase-klaseng atake sa ilang katungod sa pamuo.
text: #000011